15 снежня, у Мінску, у Гістарычнай майстэрні, на чарговым пасяджэнні дыскусійнага кінаклубу “Невядомая Беларусь адбылася прэзентацыя расійскага дакументальнага фільму “Ефросиния Керсновская. Житие“ . Стужка прысвечана творчасці былога вязня сталінскіх канцлагераў Ефрасінні Кярсноўскай (08.01.1908, маёнтак Цапілава каля горада Сарокі ў Малдове — 08.03.1994, Есентукі, Расія). У сваіх дзённіках яна не толькі апісала страхі ГУЛАГу, але і з дакументальнай дакладнасцю зафіксавала ў малюнках ўсе жахлівыя здзекі над ні ў чым не вінаватымі людзьмі. Дзённікі Кярсноўскай сталі своеасаблівым абвінавачваннем сталінізму і экспанаваліся ў многіх гарадах Расіі і Італіі.